મા કાર્ડ સાથે જોડાયેલી મોટાભાગની ખાનગી હોસ્પિટલોમાં વિઝિટિંગ ડોક્ટર આવતા હોય છે. આ હોસ્પિટલોમાં મા કાર્ડ હેઠળ જ્યારે દર્દી સારવાર લેવા માટે પહોચો છે ત્યારે તેઓ મા કાર્ડમાં ઓપરેશન ન કરવુ પડે તેના માટે નવી કીમીયા જે અપનાવે છે તેમાં બહારથી સર્જન ડોક્ટર્સ બોલાવવાનો મુખ્ય હોય છે. હોસ્પિટલવાળા દર્દીના સગાને એવી ગેરવ્યાજબી સલાહ આપતા હોય છે કે, આ ઓપરેશન મોટુ હોય છે જેના માટે અમારે બહારથી સર્જન ડોક્ટર્સની આખી ટીમ બોલાવવી પડે છે. માટે તેનો ચાર્જ ઘણો વધારે થતો હોય છે એમ કહીને રૂપિયા ખંખેરી લેતા હોય છે. આ ઉપરાંત એવો કોણીએ ગોળ પણ ચોંટાડવાનો પ્રયત્ન કરાતો હોય છે કે, આ તો બહારથી સર્જનની ટીમ આવતી હોય છે પણ અમે બને તેટલો ઓછો ચાર્જ થાય તેનો પ્રયત્ન કરીશુ. આમ કહીને મા કાર્ડમાં સારવાર કરવાનુ ટાળી લાખો રૂપિયા ખંખેરી લેવાતા હોવાની સંદેશ ઓપરેશન ‘મા’ અભિયાનમાં ફરિયાદો આવી રહી છે.